Радой Киров
Красавица крава

chitanka.info

Крава хрупа тревица

покрай бистра речица.

Хрупа и се навежда,

в реката се оглежда

и си вика щастлива:

— Леле, че съм красива!

Няма нийде тъдява

друга крава такава.

— Му-у-у-у,

не съм ли пък вносна! —

измуча и докосна

тя водата с муцуна

и сама се целуна.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.